A nagy ekténia után Alleluja… és a következő tropár 8. hang ÉK 330. oldal

Midőn a dicső tanítványok / a vacsorai lábmosásnál megvilágosíttattak, / akkor a gonosz lelkű Júdás / a pénzvágytól elvakíttatva / téged, az igazságos Bírót / a törvénytelen bíráknak elárult. / Íme, lássátok ti, e földi javak kedvelői: / ezek miatt felakasztotta magát. / Kerüld a telhetetlenséget, / mely a tanítómesternek ilyet mert tenni! /’ Mindenkihez jóságos Urunk, dicsőség néked!

Minden evangélium előtt:

Dicsőség a te kínszenvedésednek Urunk, dicsőség!

Minden evangélium után:

Dicsőség a te hosszútűrésednek Urunk, dicsőség!

I. EVANGÉLIUM

Szent János evangéliumának olvasása (13,31-18,1)

Az I. evangélium után (sztichira dallam) ÉK ٣٣١. oldal

8. hang.

Tiszta érzéseinket ajánljuk föl Krisztusnak, / és mint barátai, / áldozzuk föl érte lelkünket, / s el ne merüljünk a földi gondokban, mint Júdás, / hanem kiáltsunk föl lelkünk mélyéből: / Mi Atyánk, ki a mennyekben vagy, /’ szabadíts meg a gonosztól.

Dicsőség... most és... 6. hang.

Irgalmasság által szolgáljunk Istennek, / mint Mária a vacsoránál, / és ne ragaszkodjunk a pénzvágyhoz, mint Júdás, /’ hogy mindig Krisztus Istenünknél maradjunk!

II. EVANGÉLIUM

Szent János evangéliumának olvasása (18,1-28)

A II. evangélium után ÉK ٣٣١. oldal

1. hang.

Szeressük embertársainkat, / mint atyánkfiait Krisztusban, / és ne legyünk könyörtelenek egymáshoz, / nehogy mint az irgalmatlan szolga elítéltessünk, / s a pénzszeretet miatt, mint Júdás kétségbe essünk, /’ haszontalanul elvesztegetvén életünket.

Dicsőség... most és... 6. hang.

Ma az égnek, földnek Alkotója / mondá az ő tanítványaihoz: / Elközeledett az idő, / és elérkezett Júdás, az áruló, / meg ne tagadjon engem senki közületek, / látván engem a kereszten két gonosztevő közt függni, / mert szenvedek, mint ember, / és üdvözítem, mint Emberszerető /’ a bennem hívőket.

III. EVANGÉLIUM

Szent Máté evangéliumának olvasása (26, 57-75)

A III. evangélium után ÉK ٣٣٢. oldal

8. hang.

Midőn Péter harmadszor is megtagadott, / azonnal megértette, amit neki mondottál, / de a bűnbánat könnyeivel áldozott néked: /’ Istenem, tisztíts meg és üdvözíts engem!

Dicsőség... most és... 2. hang.

Vétkeink sokasága miatt / nincs bátorságunk az Úr elé járulni. / De te, Istenszülő Szűz, / imádd értünk a Te fiadat, / mert sokat tehet az anyának könyörgése Urunknak megkérlelésére. / Ne vesd meg a bűnösök kérelmét, ó tisztaságos Szűz, / mert irgalmas ő és üdvözíthet minket, /’ aki érettünk önként szenvedett.

IV. EVANGÉLIUM

Szent János evangéliumának olvasása (18,28-19,16)

A IV. evangélium után ÉK ٣٣٣. oldal

8. hang.

Ezt mondja az Úr Jézus a zsidó néphez: / Én népem, én választott népem, / mit vétettem néked? / A vakok szemeit megnyitottam, / a bélpoklosokat meggyógyítám, / az ágyán fekvő inaszakadtat felemeltem. / Én népem, én népem, / mivel bántottalak meg téged? / Avagy mivel fizettetek nekem sok jótéteményeimért? / A mannáért epét adtatok, / a sziklából fakasztott vízért pedig ecetet, / és azért, hogy szerettelek benneteket, / a keresztre szegeztetek. / Ti el nem ismertetek engem a világ Üdvözítőjének, / elhívom tehát a pogány nemzeteket, / és ők dicsőítenek engem / az Atyával és Szentlélekkel, /’ és én nekik adandom az örök életet.

Dicsőség... most és...

Midőn Kaifás előtt állottál, üdvözítő Istenünk, / és Pilátus ítélő bírósága elébe vitettél, / ki mindnyájunknak ítélő bírája vagy, / a mennyei erők a félelemtől remegésbe estek. / Midőn pedig a keresztfára fölemeltettél / a két gonosztevő közé, / ki egyedül bűnnélküli ártatlan vagy, / a bűnösök közé számíttattál, / hogy a bűnös embert üdvözítsd. /’ Ártatlanul szenvedő Urunk, Jézus, dicsőség néked!

V. EVANGÉLIUM

Szent Máté evangéliumának olvasása (27,3-32)

Az V. evangélium után ÉK ٣٣٤. oldal

6. hang.

A zsidók serege Pilátustól keresztrefeszíttetésedet követelte Urunk, / és bár benned hibát nem talált, / a bűnterhelt Barabást szabadította ki, / téged pedig az igazat elítéltek, / gyilkosság vádját hagyván örökül, / de te, Urunk, add meg jutalmukat, /’ mert hiúságokat terveztek ellened.

Dicsőség... most és... 6. hang.

Ma a fára függesztetik az, / ki a földet a vizekre függeszté. / Ma a fára függesztetik az, / ki a földet a vizekre függeszté. / Ma a fára függesztetik az, / ki a földet a vizekre függeszté, / töviskoszorúval koronáztatik az angyalok királya. / Vörös ruhába öltöztetik az, / ki az egeket felhőkkel felruházta, / verésekkel illetik, / ki a Jordán vizében Ádám bűnét lemosá. / Szögekkel kegyetlenül fölszegeztetik / az Anyaszentegyháznak üdvözítő Jegyese, / lándzsával átdöfetik a Szűznek Fia. / Leborulunk a te kínszenvedésed előtt Jézus! / Leborulunk a te kínszenvedésed előtt Jézus! / Leborulunk a te kínszenvedésed előtt Jézus! / Méltass bennünket elérni /’ a te dicső föltámadásodat is.

Tropár. 4. hang.

Megváltottál minket drága véreddel a törvény átkától, / keresztre szögeztetvén, / és lándzsával átveretvén, / az emberekre halhatatlanságot ömlesztél, /’ Üdvözítőnk, dicsőség néked!

VI. EVANGÉLIUM

Szent Márk evangéliumának olvasása (15,16-32)

A VI. evangélium után ÉK ٣٣٥. oldal

Boldogságok

Prokimen. 4. hang. ÉK ٣٣٦. oldal

Elosztották maguk között ruháimat, / és öltönyömre sorsot vetettek.

VII. EVANGÉLIUM

Szent Máté evangéliumának olvasása (27, 33-54)

50. zsoltár - ÉK ١٧. oldal

VIII. EVANGÉLIUM

Szent Lukács evangéliumának olvasása (23,32-49)

Utána nyomban kezdődik a háromódás kánon éneklése.

V. ÓDA 6. HANG

Virradatkor hozzád ébredek, * ki az elesett ember iránt könyörületre indulva * változás nélkül kiüresítetted magadat, * és bár minden szenvedélytől mentes vagy, * egészen a kínszenvedésig megalázkodtál, Isten Igéje! * Add nekem a te békességedet, Emberszerető!

Konták 8. hang ÉK 336. oldal

Az érettünk fölfeszített Üdvözítőt / jertek mindnyájan énekeljük, / mert őt látta Mária a keresztfán és fölsóhajtott: / Bárha fölfeszítve szenvedsz is, / te vagy az én Fiam /’ és én Istenem!

Ikosz:

Midőn a Jerke saját bárányát leöletésre vitetni látta, Mária a többi asszonnyal együtt, szétbontott hajjal követte őt, és ezeket kiáltotta: Hová mész, gyermekem? Kiért igyekszel ezen az úton? Talán egy másik menyegző van Kánában, s oda sietsz, hogy a vizet borrá változtasd? Veled menjek-e én is, gyermekem, vagy itt várjalak inkább? Szólj hozzám egy szót, Ige és ne haladj el mellettem szótlanul, ki tisztának őriztél meg, * s te vagy az én Fiam és az én Istenem!

VIII. ÓDA

Az istenellenes bálványszobrot az istenes ifjak megvetették, * a Krisztus ellen acsarkodó törvényszegők gyűlése pedig hiú terveken tanakodik, * megölni készül azt, aki kezein tartja fenn az életet, * s kit az egész teremtett világ dicsérve áld mindörökké.

IX. ÓDA

Ki a keruboknál tiszteltebb, * és a szeráfoknál hasonlíthatatlanul dicsőbb vagy, * ki az Istent, az Igét * sérülés nélkül szülted, * téged valóságos Istenszülő, magasztalunk!

Fényének

A jó útra tért latort még aznap a Paradicsomra méltattad, Uram. * Keresztfád által világosíts meg és üdvözíts engem is!

IX. EVANGÉLIUM

Szent János evangéliumának olvasása. (19,25-37)

3. hang. Minden lélek dicsérje az Urat... ÉK ٣٥. oldal

DICSÉRETI SZTIHIRÁK

ÉK 337-338. oldal

3. hang.

Kettős gonosz cselekedetet követett el ellenem / az én elsőszülött fiam, az Izrael népe, / mert elhagyott engem, az élő vizek forrását, / és romlott ízű kutat ásott magának. / Engem a fára fölfeszített, / Barabást pedig kikérte és szabadon bocsátá. / Megrémült ezen az ég, / és a nap elrejtvén fényét, homályba borult, / és te Izrael még sem szégyenkeztél meg, / a halálban is elhagytál és kigúnyoltál engem. / Mennyei szent Atyám, / bocsáss meg nekik, /’ mert nem tudják, mit cselekedtek. Kétszer.

Minden tagja a te szent testednek / gyalázatot és kínt szenvedett érettünk, Uram, / szent fejed töviseket, / mennyei arcod megköpködést, / állaid arculcsapásokat, / ajkaid ecettel vegyített epét, / szent füleid az istentelen káromlásokat, / vállaid ütéseket, / kezeidben a nádszál és lábaidban a vasszögek, / oldaladon a lándzsa szúrása / és egész szent testednek erőszakos szétnyújtása a kereszten. / Mindezeket érettünk szenvedted, ó édes Jézusunk, / s hogy minket az örökös szenvedésektől megszabadíts, / lealáztad magadat hozzánk, Isten Fia, / mert szereted az embereket, és magadhoz emelsz minket. /’ Mindenható Üdvözítőnk, könyörülj rajtunk!

Keresztrefeszíttetésed láttára, Krisztus, / az egész természet megrendült, / a föld alapjai meginogtak / a hatalmadtól való félelem miatt, / mert amikor téged ma fölemeltek, / a zsidó nép elbukott, / a templom kárpitja kettéhasadt, / és a sírokból a holtak fölkeltek. / A százados pedig a csodát látva elámult. / Anyád pedig ott állva, / anyailag fölsírva így kiáltott: / Hogyne fohászkodnék mellemet verve, / mikor mint elítéltet ruhátlanul / a keresztfára függesztve látlak? / Megfeszített és eltemetett /’ és halottaiból föltámadt Urunk, dicsőség néked!

Dicsőség... 6. hang.

Levonták rólam öltönyömet / és vörös palástba öltöztettek, / töviskoronát tettek fejemre, / jobb kezembe nádszálat adtak, /’ hogy összetörjem őket, mint a cserépedényt.

Most és...

Az én testemet a verőknek adtam, / és orcámat nem fordítottam el a rám pökdösőktől, / Pilátus ítélőszéke előtt állottam, / és a keresztet elszenvedtem /’ a világ üdvösségéért.

X. EVANGÉLIUM

Szent Márk evangéliumának olvasása (15,43-47)

Doxológia ÉK 19. oldal

Dicsőség a magasságban Istennek…

XI. EVANGÉLIUM

Szent János evangéliumának olvasása (19,38-42)

ELŐVERSES SZTIHIRÁK

ÉK 358. oldal

1. hang.

Minden teremtmény félelmében elváltozott, / látván téged, Krisztus Üdvözítőnk, a kereszten függeni; / a Nap homályba borult, / és a föld alapjai megrendültek; / mindenek részvéttel indultak meg a mindeneket Teremtőnek szenvedésén, / ki önként szenvedtél érettünk, /’ Urunk, dicsőség néked!

2. hang.

A gonosz és istentelen emberek / miért tusakodnak a hiúságok felett, / miért ítélik halálra az életnek Urát? / Ó, nagy csoda! A világ Alkotója a bűnösök kezébe engedi magát, / és az Emberszeretőt a keresztre függesztik, / és ő elszenvedi mindezeket, / hogy szenvedésével a pokol rabjait kiszabadítsa. /’ Ó, hosszantűrő Urunk, dicsőség néked!

Látván téged, Istennek megtestesült Igéje, / a szeplőtelen Szűz, keresztre fölfeszítve, / anyai keblét éles tőr járta át, / az ő legtisztább szívében fájdalmasan lőn megsebezve, / lelke mély keserűségében zokogott, / arcának fénylő tekintete, mint a napé, elhalványodott, / és szétomlott hajjal, siránkozva / és kezeit törve bánatosan kiáltott fel: / Jaj nekem, édes isteni gyermekem! / Jaj nekem, ó te világ világossága! / Miért szállottál alá szemeim elől Isten Báránya? / És íme az angyalok is remegve csodálják a te kínszenvedésedet! / Megfoghatatlan nagy a te szereteted és irgalmad! /’ Urunk, Jézus, dicsőség néked!

Téged, Üdvözítőnk, / a mindenség Alkotóját és Istenét / látván a te szeplőtelen szűz Anyád keresztre feszítve, / keservesen fölsóhajtott: / Én édes Fiam, én Istenem! / Hová lett a te tekinteted szépsége? / Nem bírom a fájdalmat, / látván téged igazságtalanul halálra kínozva: / Siess tehát, és kelj fel, / hogy dicsőítsem a te halottaidból való /’ harmadnapi feltámadásodat!

Dicsőség... 8. hang. ÉK 339. oldal

Uram, midőn a keresztre fölemeltettél, / félelem és rettegés fogott el minden teremtményt. / A földnek megtiltád elnyelni / a téged fölfeszítő ellenségeidet, / a pokolnak pedig megparancsolád / kibocsátani a foglyokat. / Mindenekben csak jót tettél Urunk, / ki megítéled az élőket és holtakat, / életet jöttél adni és nem halált, /’ emberszerető Urunk, dicsőség néked!

Most és... ÉK ٣٤٠. oldal

Az ítélet pálcáját immár eltörték / az igazságtalanság bírái, / Jézus ím’ el van ítélve / és átadva megfeszítésre. / Megremeg a természet, / midőn Urát kereszten függni látja, / te pedig természet szerint való testben / érettem szenvedtél. /’ Jóságos Uram, dicsőség néked!

XII. EVANGÉLIUM

Szent Máté evangéliumának olvasása (27,62-66)

Jó az Urat dicsérni…

Háromszorszent. Miatyánkig.

Tropár. 4. hang. ÉK 334. oldal

Megváltottál minket drága véreddel a törvény átkától, / keresztre szögeztetvén, / és lándzsával átveretvén, / az emberekre halhatatlanságot ömlesztél, /’ Üdvözítőnk, dicsőség néked!

Table of Contents

Nagycsütörtök_Urunk Jézus Krisztus szent szenvedéseinek szolgálata_borító és törés nélkül